मांगों को लेकर मुखिया का समाहरणालय पर धरना आज
जिलेमें मुखिया पर अनियमिता के संबंध में लगाए गए अारोप के अलावा अन्य मांगों को लेकर जिला मुखिया संघ के बैनर तले जिले भर के सभी मुखियागण सोमवार को समाहरणालय के समक्ष धरना देंगे। संघ के कार्यकारी अध्यक्ष सह जयनगर प्रखंड के अध्यक्ष भीम साव ने बताया कि संघ की प्रमुख मांगों में मुखियाओं पर लगाए गए अनियमितता के आरोप को वापस लेने, पंचायत सेवक की भांति मुखिया को भी सम्मानजक भत्ता दिए जाने, महिला मुखिया को सुरक्षा उपलब्ध कराने, पंचायती राज अधिनियम के तहत सरकारी योजनाओं से संबंधित शिलापट पर वहां के मुखिया के नाम अंकित किए जाने विधायक सांसद की ओर से बगैर मुखिया को जानकारी दिए योजनाओं का उद्घाटन शिलान्यास पर रोक लगाए जाने की मांग की गई है।
साथ ही प्रदेश के मुख्यमंत्री की ओर से बार-बार मुखियाओं के प्रति जेल भेजने हटाने के अलावा अपमानजनक टिप्पणी पर रोक लगाने की मांग शामिल है। उल्लेखनीय है कि जिले में 13वें वित्त आयोग के तहत पंचायतों को दी गई राशि से टैंकर की खरीदारी में अनियमिता बरते जाने को लेकर हाल में ही मुख्यमंत्री की ओर से दोषियों पर प्राथमिक दर्ज करने का निर्देश प्रशासन को दिया गया है।
hin_Deva hin_Deva hin_Deva